**Crucea anilor pierduți**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crucea anilor pierduți

Dacă adun toți anii și mi-i așez pe piept,

acei ani de demult, când încă nu ne-aveam,

m-ar durea păcatul că n-am putut să-aștept

să intre-n mine glasul cu care nu-ți vorbeam!

Și astăzi îmi duc crucea, severă, de tăcere,

cu fiecare gând cu care-mi amintesc,

simțind și eu în mine din vechea ta durere

și-ți oblojesc eu rana, spunând cât te iubesc!

Fetița strigă-n tine din cușca ei de gheață

încă din vremea-n care, atâți te-au neiubit,

dar mă privești duios, femeie ce-mi dai viață,

iubindu-mi bucuria de-a te fi regăsit!

Aducerile-aminte, ne ning acum cu flori,

precum sunt mirii ninși la sfânta cununie,

că-n anii mei tăcuți, visam de-atâtea ori,

o lumea doar a noastră, scăldată-n poezie!

Iar azi îți văd în ochi acele priviri dulci

cu care mă strigai în anii mei tăcuți

și nu mai simt povara nemiloasei cruci,

ce-mi tot apasă pieptul cu-atâția ani pierduți!